Ymmärsin erittäin vähän Dota 2 -videopelin finaalista, mutta se ei ole syy väheksyä lajia

Onko e-urheilu urheilua? Videopelin pelaaminen on yhtä järkevää tai järjetöntä kuin šakin, jalkapallon tai jääkiekon, kirjoittaa kolumnissaan Jari Tervo.

Topson ja JerAx ovat uudet suomalaiset urheilu­sankarit. Uutinen tämä oli minullekin. He kuuluvat joukkueeseen, joka voitti viime viikonloppuna kansainvälisen Dota 2 -videopelin epävirallisen maailman­mestaruuden. He ovat e-urheilijoita.